A blackjackben különbséget teszünk a „lágy” és a „kemény” kezek között, ami jelentős hatással van a játék során alkalmazott stratégiánkra. Abban az esetben beszélhetünk „lágy” kézről, ha az tartalmaz egy ászt, ami 1 vagy 11-es értékkel bíró lapnak számíthat anélkül, hogy a kéz értéke meghaladná a 21-et. Például egy ász + 6-os kéz egy soft 17-es kéz, mivel ez 7-nek vagy 17-nek számíthat. Tehát akár még lapot is kérhetünk hozzá, és ha meghaladnánk a 21-et az ász értéke 1-re módosul, így egy „kemény” kéz jön létre. Tehát „kemény” kéznek nevezzük azt a kezet, amelyben nincs ász vagy van ász, és amelyet 1-nek kell számolni, hogy ne lépje túl a 21-et.